TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**94/2017. (IV.27.) Kt. számú**

**határozata**

 **A Tiszavasvári Sportegyesület Magyar Kézilabda Szövetséghez benyújtott**

**Sportfejlesztési programjához tulajdonosi hozzájárulás és nyilatkozat önrész rendelkezésre bocsájtásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. Kötelezettséget vállal a Tiszavasvári Sportegyesület által a Magyar Kézilabda Szövetséghez benyújtott nyertes TAO pályázat önerejének biztosítására, 22.498.160 forint erejéig.
2. Felkéri a TSE vezetőjét, hogy a pályázat eredményéről tájékoztassa az önkormányzatot.
3. Felkéri a jegyzőt, hogy a szükséges önrész fedezet biztosítására tegyen javaslatot a 2018. évi költségvetési rendelet elfogadásakor, elsődlegesen beruházási hitel felvételével.
4. Felhatalmazza a polgármestert, hogy a tulajdonosi hozzájáruló nyilatkozatot és az önrész rendelkezésre bocsájtásáról szóló nyilatkozatot aláírja.

**Határidő**: 1. pont: azonnal **Felelős**: Dr. Fülöp Erik polgármester

 2. pont: esedékességkor Badics Ildikó jegyző

 3. pont: 2018.február 15.

 4. pont: azonnal

**Dr. Fülöp Erik Badics Ildikó**

 **polgármester jegyző**

94/2017. (IV.27.) Kt. számú határozat 1. melléklete

**Megállapodás**

Mely köttetett egyrészről:

|  |  |
| --- | --- |
| Név: | **Tiszavasvári Város Önkormányzata** |
| Adószám: | 15732468-2-15 |
| Székhely: | 4440 Tiszavasvári, Városháza tér 4. |
| Képviseli: | Dr. Fülöp Erik polgármester |

Továbbiakban: Önkormányzat

Másrészről:

|  |  |
| --- | --- |
| Név: | **Tiszavasvári Sportegyesület** |
| Adószám: | 18792526-2-15 |
| Székhely: | 4440 Tiszavasvári, Városháza tér 4. |
| Képviseli: | Nácsa Balázs elnök |

továbbiakban együttesen: Felek

1. Felek kijelentik, hogy akaratukkal megegyező módon a **Tiszavasvári Sportegyesület 2017/18-es szezonra a Magyar Kézilabda Szövetséghez Sportfejlesztési Programot** (továbbiakban: beruházás) **ad be**, melynek részét képezi a Nyíregyházi Tankerületi Központ által fenntartott **Tiszavasvári Általános Iskolához** (4440 Tiszavasvári, Ifjúság u. 8.) kapcsolódó **Tiszavasvári Általános Iskola** tiszavasvári 2795/3 hrsz. 4440 Tiszavasvári Ifjúság u. 8. szám alatti épülete **tornatermének** (továbbiakban: Tornaterem) **felújítási projekt elem** és a **Városi Sportcsarnok** (tiszavasvári 2448/6 hrsz. 4440 Tiszavasvári, Petőfi u. 1-3.) épületére (továbbiakban: Városi Sportcsarnok) **55,12 kW-os napelemes rendszer kiépítése** is.

2. A beruházás finanszírozását a fejlesztéshez elnyert kvóta feltöltését és a beruházás megvalósulása esetén a **Tornaterem és Városi Sportcsarnok használatát külön megállapodásban rögzítik.**

1. Önkormányzat vállalja, hogy jelen szerződés 1. pontjában megfogalmazott cél elérése érdekében a sportfejlesztési terv bírálatához szükséges szakhatósági, valamint építési engedélyeket beszerezni, annak költségeit viseli.
2. Az 1. pontban beruházáshoz szükséges önrészt Tiszavasvári Város Önkormányzata külön megállapodás alapján fizeti meg a Tiszavasvári Sportegyesület részére.
3. A jelen szerződés tárgya szerinti sportfejlesztési program ingatlan beruházás **adminisztratív költségeit** (ingatlan-nyilvántartási bejegyzés költsége, tulajdoni lap) teljes körűen **Önkormányzat viseli**, függetlenül attól, hogy azt Tiszavasvári Sportegyesület megelőlegezi, avagy jelen megállapodás 4. pontjában leírt módon történik meg a kifizetés.
4. Felek kijelentik, hogy tisztában vannak a sportcélú beruházáshoz kapcsolódó sportfejlesztési terv a Magyar Kézilabda szövetség által történő elfogadtatás nehézségeivel és az eljárás sajátos voltával, így a sportcélú ingatlan beruházás projektelem MKSZ részéről történő elutasítása vagy részleges elutasítása esetén sem lépnek fel egymással szemben kártérítési igénnyel.
5. **Önkormányzat tudomásul veszi**, hogy a Magyar Kézilabda Szövetség által történő részleges elutasítás vagy módosítási elvárás kapcsán **felmerülő költségek szintén Önkormányzatot terhelik, figyelembe véve a 7.1 pontban foglaltakat**. **Tudomásul veszi továbbá, hogy a sportcélú ingatlan fejlesztéséhez kapcsolódó tartalmi elemek a bírálat során változhatnak,** ebből adódóan a beruházáshoz szükséges forrás részleges megítélése esetén az eredetileg a pályázathoz benyújtott költségtervben foglaltakhoz kapcsolódóan a beruházáshoz kapcsolódó önrész mértéke változhat, figyelembe véve a 7.1 pontban foglaltakat.

7.1 Felek **megállapodnak abban, hogy a 7. pontban meghatározott módosítás vagy részleges elutasítás esetén Önkormányzat** – külön Képviselő-testületi döntést követően – **elállhat** **a jelen szerződés tárgyát képező pályázat megvalósításától**.

8. Felek megállapodnak abban, hogy **jelen szerződés tárgya szerinti beruházással az Önkormányzat tulajdonán megvalósított értéknövekmény tekintetében** a Tiszavasvári Sportegyesületnek **nincs és nem is lesz megtérítési és egyéb igénye** az önkormányzat felé.

Jelen megállapodás a felek általi aláírás napján lép hatályba.

Jelen megállapodást felek 3 egymással mindenben megegyező példányban szabad akaratukból írták alá.

Kelt: Tiszavasvári, 2017. április 27.

………………………………………… ……………………………………………

 Tiszavasvári Sportegyesület Tiszavasvári Város Önkormányzata

 Nácsa Balázs elnök Dr. Fülöp Erik polgármester

**Nyilatkozat fenntartási kötelezettségről**

Alulírott Dr. Fülöp Erik mint a, Tiszavasvári Önkormányzat képviseletében, 4440 Tiszavasvári,Városháza tér 4. sz. kijelentem, hogy tulajdonosként hozzájárultam ahhoz, hogy a Tiszavasvári Sportegyesület látvány-csapatsportok támogatásának adókedvezménye ingatlanfejlesztés, felújítási program (továbbiakban: TAO program) keretében nyertes pályázat esetén a lent megnevezett ingatlanon sportfejlesztési tárgyi eszköz felújítást megvalósítson.

A Tiszavasvári Önkormányzat, 4440 Tiszavasvári,Városháza tér 4.sz. mint tulajdonos egyetért azzal, hogy a beruházással érintett ingatlan értéknövelő, értékmegőrző hatása miatt a beruházás Tiszavasvári Általános Iskola érdekeit szolgálja.

Kijelentem, hogy a Tiszavasvári Sportegyesület TAO-programjában foglaltakat megismertem, az abban foglaltakkal egyet értek.

**Kelt:**, 2017. április 28.

…………………………

Dr. Fülöp Erik

Tiszavasvári Város Polgármestere

**Nyilatkozat használatról**

Alulírott Dr. Fülöp Erik mint a, Tiszavasvári Önkormányzat képviseletében, 4440 Tiszavasvári,Városháza tér 4. sz. kijelentem, hogy tulajdonosként hozzájárultam ahhoz, hogy a Tiszavasvári Sportegyesület a látvány-csapatsportok támogatásának adókedvezménye ingatlanfejlesztés, felújítási program (továbbiakban: TAO program) keretében nyertes pályázat esetén a lent megnevezett ingatlanon sportfejlesztési tárgyi eszköz felújítást megvalósítson.

A Tiszavasvári Önkormányzat, 4440 Tiszavasvári,Városháza tér 4.sz. mint tulajdonos egyetért azzal, hogy a beruházással érintett ingatlan értéknövelő, értékmegőrző hatása miatt a beruházás Tiszavasvári Általános Iskola érdekeit szolgálja.

Kijelentem, hogy a Tiszavasvári Sportegyesület TAO-programjában foglaltakat megismertem, az abban foglaltakkal egyet értek.

Kelt: 2017. április 20.

…………………………

Dr. Fülöp Erik

Tiszavasvári Város Polgármestere

**Nyilatkozat önrész rendelkezésre bocsájtásáról**

Alulírott Dr. Fülöp Erik, mint a Tiszavasvári Város Önkormányzatának polgármestere (4440 Tiszavasvári, Városháza tér 4.) kijelentem, hogy tulajdonosként hozzájárultam ahhoz, hogy a Tiszavasvári Sportegyesület a látvány-csapatsportok támogatásának adókedvezménye ingatlanfejlesztés, felújítási program (továbbiakban: TAO program) keretében nyertes pályázat esetén a fent megnevezett ingatlan(ok)on sportfejlesztési tárgyi eszköz felújítást megvalósítson.

A Tiszavasvári Város Önkormányzata, mint tulajdonos egyetért azzal, hogy a beruházással érintett ingatlan értéknövelő, értékmegőrző hatása miatt a beruházás Tiszavasvári Város Önkormányzata érdekeit szolgálja.

A Tiszavasvári Sportegyesület TAO-programjában foglaltakat megismertem, az abban foglaltakkal egyet értek.

Kötelezettséget vállalok arra, hogy a Tiszavasvári Sportegyesület által a programban foglalt, az előzőekben ismertetett infrastruktúra beruházáshoz szükséges önrészt a beruházás megvalósításához szükséges ütemezés szerint a Tiszavasvári Sportegyesület rendelkezésére bocsájtom.

 Nyilatkozom továbbá, hogy az általam képviselt szervezet alapító (létesítő) okirata alapján jogosult vagyok a szervezet képviseletére és rendelkezem a jelen nyilatkozat megtételéhez szükséges felhatalmazással.

**Kelt:** Tiszavasvári, 2017. április 27.

………………………………………..

Dr. Fülöp Erik

Polgármester

Tiszavasvári Város Önkormányzata